Tamedyazt tamensayt akken d-nenna deg tazwara teqqen srid ɣer tudert n umdan, deg yal tagnit deg yal takkayt n tudert-ines, teḍfer-itt tmedyazt. ɣas ma temgarad tmedyazt seg umdan ɣer wayeḍ, seg tegnit ɣer tayeḍ neɣ usentel ɣer wayeḍ, leḥzen neɣ lferḥ, d amennuɣ neɣ d tadukkli yal aneḍruy yeḥwaǧen ad yeqqim deg cfawat, yella d tagnit n usefru, akken ad yeqqim d lebda « kul aneḍruy yesɛan azal, d tagnit i usefru,[…] akka aneḍruy yugar tazemert n lebni n usefru, imi aweḥḥi* yella d lsas n tmedyazt, argaz tameṭṭut, amedyaz yettwassnen, neɣ ur yettwassen ara, zemren ad d-awin isefra87 » Ɣef waya gten yimeskaren n tmedyazt akken daɣen gtent tewsatin ines.D ayen ara dnwali deg wayen d-iteddun, lesnaf n tmedyazt tamensayt deg wacu mgaraden lesnaf-agi.